proxectonos/corpus_dominio_legal_administrativo_tmp huggingface dataset:
ORDE do 17 de outubro de 2018 pola que se nomean as persoas membros titulares das vogalías da Comisión de Espectáculos Públicos e Actividades Recreativas de Galicia, en representación dos sectores de espectáculos públicos e actividades recreativas, veciñanza e consumidores e usuarios.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 26/10/2018

O Decreto 82/2018, do 2 de agosto, polo que se regula a Comisión de Espectáculos Públicos e Actividades Recreativas de Galicia sinala, no seu artigo 6, que as persoas titulares das vogalías serán nomeadas pola persoa titular da consellería competente en materia de espectáculos públicos e actividades recreativas, por proposta da Secretaría Xeral da Presidencia no ámbito da Presidencia da Xunta de Galicia respecto das vogalías en representación dos órganos superiores dependentes da Presidencia da Xunta de Galicia, das diferentes consellerías para os demais vogais en representación da Administración autonómica, da Federación Galega de Municipios e Provincias respecto das vogalías en representación da dita federación e respecto das vogalías previstas no artigo 5.4.c) por proposta da dirección xeral con competencia en materia de espectáculos públicos, tendo en conta o seu grao de participación na elaboración da Lei 10/2017, do 27 de decembro, a representatividade que as entidades ostenten así como o ámbito territorial que abranguen.
De acordo coas propostas efectuadas, acreditado o cumprimento dos requisitos establecidos e de conformidade co disposto no citado artigo 6 do Decreto 82/2018, do 2 de agosto,
Artigo único.
Nomeamento das persoas membros titulares das vogalías en representación dos sectores de espectáculos públicos e actividades recreativas, veciñanza e consumidores e usuarios
Nomear membros titulares das vogalías da Comisión de Espectáculos Públicos e Actividades Recreativas de Galicia, en representación dos sectores de espectáculos públicos e actividades recreativas, veciñanza e consumidores e usuarios, ás persoas que a seguir se relacionan:
– Xosé Manuel Blanco Álvarez, en representación da Asociación Galega de Empresas Musicais (AGEM).
– María Nieto Díaz, en representación da Asociación Galega de Salas de Música ao Vivo (Clubtura).
– Mercedes Treviño Romero, en representación da Asociación de Empresarios da Música da Verbena Galega (Asevega).
– Samuel Pousada Soaje, en representación da Federación de Empresarios de Salas de Festa, Baile e Discotecas de Galicia (Fesdiga).
– María Luisa Varela Insua, en representación da Confederación Galega de Asociacións Veciñais (Cogave).
– Rosa Celia Otero Raña, presidenta do Consello Galego de Consumidores e Usuarios (CGCU) e en representación da Federación Galega de Asociacións de Amas de casa, Consumidores e Usuarios (Brétema).
Esta orde producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 17 de outubro de 2018
CORRECCIÓN DE ERROS. Orde do 9 de outubro de 2018 pola que se establecen as bases reguladoras que rexerán a concesión de axudas para a promoción da autonomía persoal de persoas con discapacidade, cofinanciadas polo Fondo Social Europeo no marco do programa operativo FSE Galicia 2014-2020, e se procede á súa convocatoria para o ano 2018.
Consellería de Política Social — III. Outras disposicións — 31/10/2018

Advertidos erros na citada orde, publicada no
Diario Oficial de Galicia
núm. 200, do venres 19 de outubro de 2018, cómpre facer as seguintes correccións:
Na páxina 46398, na táboa de Servizos de prevención das situacións de dependencia e promoción da autonomía persoal, incluída no artigo 6, na fila referida ao servizo 010103 Atención temperá (0-6 anos), na columna de Importe máximo subvencionable, debe dicir: «1.469 €».
Na páxina 46399, na táboa de Servizos de prevención das situacións de dependencia e promoción da autonomía persoal, incluída no artigo 6, na fila referida ao servizo 010108 Área de habilitación psicosocial, na columna de Importe máximo subvencionable, onde di: «1.221 €», debe aparecer en branco.
Nas páxinas 46415, 46416, 46417 e 46418, nas cales se establece o anexo I, relativo á solicitude e que se vincula ao procedemento BS613B, débese substituír polo seguinte anexo I.
Na páxina 46419, na cal se establece o anexo II, relativo á Comprobación de datos de terceiras persoas interesadas, débese substituír polo seguinte anexo II.
Na páxina 46420, na cal se establece o anexo III, relativo á Declaración xustificativa da execución do servizo de promoción da autonomía personal e cumprimento das obrigas en materia de comunicación relativas ao PO do FSE Galicia 2014-2020, débese substituír polo seguinte anexo III.
Na páxina 46421, na cal se establece o anexo IV, relativo á Declaración da entidade ou profesional prestador/a do servizo, débese substituír polo seguinte anexo IV.
Nas páxinas 46422 e 46423, nas cal se establece o anexo V, relativo aos Indicadores de produtividade, débese substituír polo seguinte anexo V.
Esta corrección non afecta o prazo de presentación de solicitudes.
RESOLUCIÓN do 18 de xullo de 2018 pola que se dá publicidade dunha encomenda de xestión á Axencia Galega de Infraestruturas para acometer a execución das obras de construción do novo centro de saúde do Saviñao.
Servizo Galego de Saúde — III. Outras disposicións — 31/07/2018

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á resolución da Presidencia do organismo autónomo Servizo Galego de Saúde, do 18 de xullo de 2018, pola que se encomenda á Axencia Galega de Infraestruturas a xestión das actuacións para acometer a execución das obras de construción do novo centro de saúde do Saviñao (Lugo).
– Actividade: encargar á Axencia Galega de Infraestruturas a xestión das actuacións para acometer a execución das obras de construción do novo centro de saúde do Saviñao, estando a dirección da obra contratada polo Servizo Galego de Saúde.
– Natureza e alcance da xestión encomendada: o encargo ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o día seguinte ao da sinatura da encomenda, ata a data de finalización do prazo de garantía das obras.
Santiago de Compostela, 18 de xullo de 2018
EXTRACTO da Orde do 13 de xullo de 2018 pola que se establecen as bases reguladoras e se procede á convocatoria de bolsas destinadas ao alumnado das universidades do Sistema universitario de Galicia que participa en programas de mobilidade con países extracomunitarios no curso 2018/19.
Consellería de Cultura, Educación e Ordenación Universitaria — III. Outras disposicións — 31/07/2018

BDNS (Identif.): 409593.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
O alumnado das universidades do Sistema universitario de Galicia que participe, no curso 2018/19, en programas de intercambio con países extracomunitarios, agás o programa Erasmus+.
Segundo. Obxecto
Convocar, en réxime de concorrencia competitiva, 140 bolsas destinadas ao alumnado do Sistema universitario de Galicia que participe, no curso 2018/19, en programas de intercambio con países extracomunitarios, agás o programa Erasmus+, relacionados cos estudos que está a cursar.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das bolsas
O importe global previsto na orde é de 238.000 €.
Cada bolsa terá unha dotación máxima de 1.700 €.
Quinto. Prazo de presentación de solicitudes
O prazo de presentación de solicitudes abranguerá desde o día seguinte ao da publicación desta convocatoria no Diario Oficial de Galicia ata o 5 de setembro de 2018.
Santiago de Compostela, 13 de xullo de 2018
EXTRACTO da Orde do 13 de xullo de 2018 pola que se convocan os premios de educación secundaria obrigatoria ao esforzo e á superación persoal correspondentes ao curso 2017/18.
Consellería de Cultura, Educación e Ordenación Universitaria — III. Outras disposicións — 27/07/2018

BDNS (Identif.): 409137.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Persoas beneficiarias
Alumnado que cursou, durante o ano académico 2017/18, cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, que estea proposto polo equipo docente para a expedición do título de graduado en educación secundaria e mereza un especial recoñecemento pola dedicación e esforzo demostrados ao longo da etapa en superar as súas dificultades de tipo persoal, educativas e/ou do contorno familiar e sociocultural.
Segundo.
Obxecto
Convocar na Comunidade Autónoma de Galicia os premios de educación secundaria obrigatoria ao esforzo e á superación persoal correspondentes ao curso 2017/18.
Terceiro.
Bases reguladoras
Orde do 13 de xullo de 2018 pola que se convocan os premios de educación secundaria obrigatoria ao esforzo e á superación persoal correspondentes ao curso 2017/18.
Cuarto.
Importe
Vinte (20) premios cunha dotación total de 15.000 euros, que non poderán exceder os 750 euros por premio.
Quinto.
Prazo de presentación de solicitudes
O prazo de presentación de solicitudes comezará o día 22 de agosto de 2018 e rematará o día 21 de setembro de 2018, ambos os dous incluídos.
Santiago de Compostela, 13 de xullo de 2018
RESOLUCIÓN do 16 de xullo de 2018 pola que se conceden as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2017/18.
Consellería de Cultura, Educación e Ordenación Universitaria — III. Outras disposicións — 27/07/2018

Dada conta das solicitudes presentadas ao abeiro do disposto na Orde do 2 de abril de 2018, pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2017/18, no marco da aplicación orzamentaria 10.10.423A.481.0, dos orzamentos xerais da Comunidade Autónoma de Galicia para o ano 2018, polo importe total de 552.998,00 euros.
E vista a proposta formulada pola comisión avaliadora e elevada a esta secretaría xeral, por conduto do seu presidente,
1. Outorgar as axudas a favor das asociacións, federacións e confederacións de nais e pais de alumnos/as que a continuación se detallan (anexo).
2. Denegar a axuda ás seguintes ANPAS e declarar a súa desistencia:
• ANPA Santa Uxía (CEIP O Grupo, Ribeira-A Coruña), por non estar ao día no pagamento coa Axencia Estatal de Administración Tributaria.
• ANPA Celenis (CPI Alfonso VII de Caldas de Reis-Pontevedra) porque carecía, no prazo de presentación de solicitudes, dun comedor de ANPA debidamente autorizado.
3. Que se dispoñan os créditos necesarios polos importes e as anualidades que se sinalan na relación anterior, con cargo á aplicación 10.10.423A.481.0 dos orzamentos xerais de gastos da Comunidade Autónoma de Galicia para o ano 2018.
4. Publíquese no Diario Oficial de Galicia e na páxina web da consellería e notifíquese esta resolución aos interesados, quen disporán dun prazo de dez (10) días para a súa aceptación; transcorrido este sen que se producise manifestación expresa, entenderase tacitamente aceptada.
Contra esta resolución poderá interpoñerse un recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte a aquel en que se publique no Diario Oficial de Galicia, de acordo co establecido na Lei 39/2015, do 1 de outubro, do procedemento administrativo común das administracións públicas, ou ser impugnada directamente ante a xurisdición contencioso-administrativa, no prazo de dous meses, ante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de xullo de 2018
ORDE do 16 de xullo de 2018 pola que se fixa a data da efectiva integración dos medios persoais e materiais do centro de investigación e innovación autonómico CIS-Madeira á Axencia Galega da Industria Forestal (Xera).
Consellería de Economía, Emprego e Industria — III. Outras disposicións — 27/07/2018

O Decreto 81/2017, do 3 de agosto, polo que se crea a Axencia Galega da Industria Forestal e se aproban os seus estatutos, dispón que esta axencia asumirá os medios persoais e materiais e as competencias do centro de investigación e innovación autonómico CIS-Madeira, que se integrará mediante Orde da consellería de adscrición da Axencia.
Mediante o dito decreto adoptáronse as disposicións que determinan o destino dos bens, dos dereitos e das obrigas do dito centro, así como as medidas aplicables ao persoal empregado del, no marco da lexislación reguladora de cada tipo de persoal.
A disposición adicional terceira do Decreto 81/2017 dispón que se adscribirá á Axencia todo aquel persoal, independentemente do seu vínculo administrativo ou laboral, que no momento da entrada en funcionamento da Axencia preste servizos nas diferentes áreas do centro CIS-Madeira e conservará os mesmos dereitos e obrigas que tivesen no momento da súa incorporación.
O día 8 de novembro de 2017 tivo lugar a reunión do primeiro Consello Reitor e constitución da Axencia Galega da Industria Forestal (Xera), na cal o presidente declara «constituída a Axencia coa realización do primeiro Consello Reitor, de acordo co previsto no Decreto 81/2017».
A disposición derradeira segunda do Decreto 81/2017, do 3 de agosto, autoriza a persoa titular da consellería competente en materia de economía para ditar cantas disposicións normativas sexan necesarias para o desenvolvemento deste decreto.
Por todo isto, en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Fixar o día 2 de xullo de 2018 como data da efectiva integración dos medios persoais e materiais do centro de investigación e innovación autonómico CIS-Madeira na Axencia Galega da Industria Forestal (Xera), nos termos do Acordo asinado polas persoas responsables da Axencia Galega de Innovación-GAIN e da Axencia Galega da Industria Forestal-Xera.
Santiago de Compostela, 16 de xullo de 2018
ORDE do 11 de outubro de 2018 pola que se fai pública a resolución das axudas económicas para o alumnado que realiza formación práctica en centros de traballo, convocadas pola Orde do 24 de abril de 2018.
Consellería de Educación, Universidade e Formación Profesional — III. Outras disposicións — 26/10/2018

Mediante a Orde do 24 de abril de 2018 (DOG do 14 de maio) regúlase o procedemento para a concesión das axudas económicas para o alumnado que realiza a formación práctica en centros de traballo durante o ano 2018.
O artigo 11 establece que a Consellería de Educación, Universidade e Formación Profesional publicará o anuncio da exposición das listaxes definitivas das persoas beneficiarias, coa indicación da contía que lle corresponde a cada alumno/a, no
Diario Oficial de Galicia
.
En virtude do exposto anteriormente,
Primeiro. Anunciar a exposición das listaxes definitivas das persoas beneficiarias das axudas concedidas e nas contías que se indican, correspondentes ao ano 2018 (prazo maio), nos centros educativos colaboradores na xestión desta convocatoria de axudas e na Base de datos nacional de subvencións prevista no artigo 18 da Lei 38/2003, do 17 de novembro, xeral de subvencións.
Segundo. Contra esta resolución, que pon fin á vía administrativa, os/as interesados/as poderán interpor recurso potestativo de reposición ante a Consellería de Educación, Universidade e Formación Profesional no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de outubro de 2018
RESOLUCIÓN do 27 de setembro de 2018 pola que se dá publicidade dos convenios de colaboración subscritos no segundo cuadrimestre de 2018.
Axencia Galega da Industria Forestal — III. Outras disposicións — 26/10/2018

Para os efectos previstos no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), acórdase darlles publicidade aos convenios de colaboración subscritos pola Axencia Galega da Industria Forestal (Xera) no segundo cuadrimestre do ano 2018 e que se relacionan no anexo a esta resolución.
Santiago de Compostela, 27 de setembro de 2018
Nº 1.
Título: convenio de colaboración entre a Consellería do Medio Rural, a Axencia Galega da Industria Forestal e a Fundación Semana Verde de Galicia para a organización da V edición da feira bienal Galiforest.
Obxecto: regular as condicións de colaboración para a organización neste ano dunha nova edición da feira bienal de carácter monográfico forestal internacional para o sur de Europa.
Data da sinatura: 27 de xuño de 2018.
Importe: 108.700 €.
Nº 2.
Título: acordo marco de colaboración entre a Axencia Galega da Industria Forestal (Xera)-Centro de Innovación e Servizos Tecnolóxicos da Madeira de Galicia (CIS Madeira) e a Fundación Catedral de Santiago para a realización de actuacións de recuperación e conservación do patrimonio en madeira da Catedral de Santiago de Compostela.
Obxecto: establecer un marco de colaboración entre a Fundación Catedral e Xera-CIS Madeira, relacionado coas actuacións de recuperación e conservación das estruturas da Catedral de Santiago de Compostela, mediante a utilización de técnicas tanto tradicionais como innovadoras.
Data da sinatura: 3 de agosto de 2018.
Importe: sen achega económica.
ORDE do 25 de outubro de 2018 pola que se modifica a Orde do 11 de xullo de 2018 pola que se establecen novas bases reguladoras das subvencións destinadas a constituír sociedades de fomento forestal (Sofor) e se convocan para o ano 2018.
Consellería do Medio Rural — III. Outras disposicións — 30/10/2018

A Orde do 11 de xullo de 2018 pola que se establecen novas bases reguladoras das subvencións destinadas a constituír sociedades de fomento forestal (Sofor) e se convocan para o ano 2018, establece no artigo 33 que o prazo de xustificación para a primeira anualidade terminará o día 31 de outubro de 2018.
Valorando a escasa marxe que existirá entre a notificación da concesión das subvencións e a data fixada no devandito artigo para que as beneficiarias executen a primeira anualidade, posponse ao 19 de novembro de 2018.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Modificación da letra a) do artigo 33 da Orde do 11 de xullo de 2018 pola que se establecen novas bases reguladoras das subvencións destinadas a constituír sociedades de fomento forestal (Sofor) e se convocan para o ano 2018
A letra a) do artigo 33 queda redactada do seguinte modo:
«a) O día 19 de novembro de 2018 para a primeira anualidade».
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 25 de outubro de 2018
CORRECCIÓN DE ERROS. Orde do 2 de outubro de 2018 pola que se resolve a concesión dos premios fin de carreira da Comunidade Autónoma de Galicia para o alumnado que rematou os seus estudos universitarios no ano 2017 nas universidades do Sistema universitario de Galicia.
Consellería de Educación, Universidade e Formación Profesional — III. Outras disposicións — 30/10/2018

Advertido erro na orde indicada, publicada no
Diario Oficial de Galicia
nº 202, do 23 de outubro de 2018, cómpre efectuar a seguinte corrección:
Na páxina 46758 onde di: «G-S-28: Lingua e Literatura Modernas.», debe dicir:
«G-S-28: Linguas e Literaturas Modernas.».
EXTRACTO da Orde do 13 de xullo de 2018 pola que se regula o procedemento para o reintegro individual de gastos por asistencia a actividades de formación do profesorado non universitario para o ano 2018 (código de procedemento ED303A).
Consellería de Cultura, Educación e Ordenación Universitaria — III. Outras disposicións — 30/07/2018

BDNS (Identif.) 409662.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Persoal docente funcionario de carreira que imparta as ensinanzas establecidas na Lei orgánica 2/2006, do 3 de maio, de educación, con destino en centros docentes públicos en que exerza docencia directa co alumnado, equipos de orientación específicos, postos de asesoría dentro da estrutura administrativa da consellería e na Inspección Educativa.
Persoas en situación de interinidade que manteñan esta condición tanto no momento da presentación da solicitude como no momento da resolución.
Segundo. Obxecto
Reintegro individual de gastos derivados da participación como asistente a actividades de formación non organizadas polas estruturas de formación da consellería que se desenvolvan na Comunidade Autónoma de Galicia, no resto do territorio español ou no estranxeiro, e que se desenvolvan entre os días 1 de xaneiro e o 31 de decembro de 2018.
Os reintegros cobren exclusivamente os gastos de matrícula e desprazamento, sen incluíren os gastos de mantenza e aloxamento.
Terceiro. Bases reguladoras
Orde do 13 de xullo de 2018 pola que se regula o procedemento para o reintegro individual de gastos por asistencia a actividades de formación do profesorado non universitario para o ano 2018.
Cuarto. Importe
Os reintegros concederanse segundo os seguintes tipos e límites que se indican:
Tipo I, na Comunidade Autónoma de Galicia, ata un máximo de 150 euros.
Tipo II, no resto do territorio español, ata un máximo de 250 euros.
Tipo III, no estranxeiro, ata un máximo de 600 euros.
Tipo IV, reintegros vinculados a estadías:
a) Ámbito europeo, ata un máximo de 1.200 euros.
b) Ámbito extraeuropeo, ata un máximo de 2.000 euros.
Quinto. Prazo de presentación de solicitudes
O prazo de presentación será de, polo menos, 8 días hábiles de antelación con respecto á data do comezo da actividade.
Para as actividades formativas que comezaron a partir do 1 de xaneiro, así como para aquelas que comecen a partir do día da publicación desta orde e que non poidan cumprir o prazo de solicitude de 8 días hábiles de antelación, a solicitude entenderase en prazo sempre que sexa presentada dentro dos 10 días hábiles a partir do día seguinte ao da publicación desta orde no DOG.
O último día do prazo para a presentación das solicitudes é o 10 de outubro de 2018.
Santiago de Compostela, 13 de xullo de 2018
RESOLUCIÓN do 22 de outubro de 2018 pola que se publica a ampliación de crédito da Resolución do 11 de xuño de 2018 pola que se establecen as bases reguladoras para a concesión, en réxime de concorrencia non competitiva, das subvencións para a consolidación e a estruturación de unidades de investigación competitivas nos centros tecnolóxicos consolidados de Galicia, e se procede á súa convocatoria para o ano 2018 (código de procedemento IN845A).
Axencia Galega de Innovación — III. Outras disposicións — 30/10/2018

O 28 de xuño de 2018 publicouse no Diario Oficial de Galicia a Resolución do 11 de xuño de 2018 pola que se establecen as bases reguladoras para a concesión, en réxime de concorrencia non competitiva, das subvencións para a consolidación e a estruturación de unidades de investigación competitivas nos centros tecnolóxicos consolidados de Galicia, e se procede á súa convocatoria para o ano 2018 (código de procedemento IN845A).
No seu artigo 2 establécese a aplicación orzamentaria e o importe previsto para o financiamento da devandita subvención, así como a posibilidade de ampliar os créditos dedicados a esta convocatoria, logo de declaración de dispoñibilidade de crédito, como consecuencia das circunstancias establecidas no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, e, se é o caso, logo de aprobación da modificación orzamentaria que proceda.
Actualmente, na aplicación orzamentaria correspondente existe crédito dispoñible procedente de remanentes doutras convocatorias financiadas con cargo ao mesmo crédito, polo que se considera oportuno ampliar a dotación orzamentaria consignada inicialmente e incrementar o importe total da axuda convocada.
De acordo co anterior, unha vez declarada a dispoñibilidade de crédito, vista a Lei 9/2007, do 13 de xuño, de subvencións de Galicia, e de acordo co establecido no artigo 30.2.b) do Decreto 11/2009, do 8 de xaneiro, polo que se aproba o seu regulamento,
Artigo único. Ampliación do crédito orzamentario
Ampliar o importe total do crédito das axudas establecidas na Resolución do 11 de xuño de 2018 pola que se establecen as bases reguladoras para a concesión, en réxime de concorrencia non competitiva, das subvencións para a consolidación e a estruturación de unidades de investigación competitivas nos centros tecnolóxicos consolidados de Galicia, e se procede á súa convocatoria para o ano 2018 (código de procedemento IN845A).
Na táboa seguinte detállase o crédito definitivo:
Esta ampliación de crédito suporá unha modificación dos criterios de valoración e selección recollidos no artigo 10, dado que modifica o valor de «Vp», pasando así a ser:
Vp: valor monetario de cada punto obtido pola fórmula Vp = 2.065.000,00/∑ Pi
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de outubro de 2018
ORDE do 26 de outubro de 2018 pola que se modifica a Orde do 28 de decembro de 2017 pola que se establecen as bases reguladoras das subvencións destinadas á elaboración de instrumentos de ordenación ou xestión forestais, cofinanciadas co Fondo Europeo Agrícola de Desenvolvemento Rural no marco do Plan de desenvolvemento rural de Galicia 2014-2020, e se convocan para o ano 2018.
Consellería do Medio Rural — III. Outras disposicións — 30/10/2018

A Orde do 28 de decembro de 2017 pola que se establecen as bases reguladoras das subvencións destinadas á elaboración de instrumentos de ordenación ou xestión forestais, cofinanciadas co Fondo Europeo Agrícola de Desenvolvemento Rural no marco do Plan de desenvolvemento rural de Galicia 2014-2020, e se convocan para o ano 2018 (códigos de procedemento MR462B e MR462C), establece no artigo 42 que a primeira anualidade dos investimentos obxecto das subvencións concedidas a través das liñas 1-Común e 1-Sofor deberá ser executada, pagada e xustificada con data límite do 31 de outubro de 2018, de acordo coa modificación realizada a través da Orde do 19 de setembro de 2018 pola que se modifica a Orde do 28 de decembro de 2017 pola que se establecen as bases reguladoras das subvencións destinadas á elaboración de instrumentos de ordenación ou xestión forestais, cofinanciadas co Fondo Europeo Agrícola de Desenvolvemento Rural no marco do Plan de desenvolvemento rural de Galicia 2014-2020, e se convócan para o ano 2018.
Dado o atraso existente na tramitación das respostas aos requirimentos realizados ás solicitudes preaprobadas, non vai ser posible realizar a concesión das subvencións antes do 31 de outubro de 2018, polo que é necesario ampliar novamente devandito prazo.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Modificación do artigo 42 da Orde do 28 de decembro de 2017 pola que se establecen as bases reguladoras das subvencións destinadas á elaboración de instrumentos de ordenación ou xestión forestais, cofinanciadas co Fondo Europeo Agrícola de Desenvolvemento Rural no marco do Plan de desenvolvemento rural de Galicia 2014-2020, e se convocan para o ano 2018
O artigo 42 queda redactado do seguinte modo:
«A primeira anualidade dos investimentos obxecto das subvencións concedidas a través das liñas 1-Común e 1-Sofor deberá ser executada, pagada e xustificada con data límite do 19 de novembro de 2018».
Disposición derradeira única. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 26 de outubro de 2018
RESOLUCIÓN do 17 de xullo de 2018 pola que se ordena a publicación do Acordo do Consello da Xunta de Galicia do 12 de xullo de 2018 polo que se aproba a modificación da relación de postos de traballo da Axencia para a Modernización Tecnolóxica de Galicia.
Consellería de Facenda — III. Outras disposicións — 30/07/2018

A aprobación da modificación da relación de postos de traballo da axencia pública autonómica Axencia para a Modernización Tecnolóxica de Galicia xustifícase polas razóns indicadas no punto primeiro do acordo.
En consecuencia, por proposta da directora da axencia, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 12 de xullo de 2018, adoptou o seguinte
Primeiro. Apróbase a modificación da relación de postos de traballo da Axencia para a Modernización Tecnolóxica de Galicia, nos termos que se sinalan no anexo a este acordo, debido ás súas necesidades funcionais e organizativas.
Segundo. Clasifícanse de libre designación os postos que a seguir se relacionan en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 12 de xullo de 2018, relativo á aprobación da modificación da relación de postos de traballo da axencia pública autonómica Axencia para a Modernización Tecnolóxica de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 17 de xullo de 2018
ORDE do 7 de agosto de 2018 pola que se modifica a autorización, por cambio de titularidade, do centro privado María Assumpta de Noia (A Coruña).
Consellería de Cultura, Educación e Ordenación Universitaria — III. Outras disposicións — 31/08/2018

A representante legal do centro privado (CPR) María Assumpta de Noia (A Coruña) solicita o cambio de titularidade a favor da Fundación Educativa Jesuitinas.
Mediante escritura pública notarial do 6 de xullo de 2018, a Congregación Hijas de Jesús, a través da súa representante, cede a titularidade do CPR María Assumpta a favor da Fundación Educativa Jesuitinas.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado María Assumpta de Noia (A Coruña), código 15010769, a favor da Fundación Educativa Jesuitinas, con efectos do 1 de setembro de 2018.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de agosto de 2018
RESOLUCIÓN do 20 de xullo de 2018 pola que se ordena a publicación do Acordo do Consello da Xunta de Galicia do 19 de xullo de 2018 polo que se aproba a modificación da relación de postos de traballo da Consellería de Política Social.
Consellería de Facenda — III. Outras disposicións — 30/07/2018

A aprobación da modificación da relación de postos de traballo da Consellería de Política Social xustifícase polas razóns indicadas no punto primeiro do acordo.
En consecuencia, por proposta da Consellería de Política Social, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 19 de xullo de 2018, adoptou o seguinte
Primeiro. Apróbase a modificación da relación de postos de traballo da Consellería de Política Social, nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Clasifícanse de libre designación os postos que a seguir se relacionan, en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 19 de xullo de 2018, relativo á aprobación da modificación da relación de postos de traballo da Consellería de Política Social, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 20 de xullo de 2018
ORDE do 7 de agosto de 2018 pola que se modifica a autorización, por cambio de titularidade, do centro privado Hijas de Jesús da Coruña.
Consellería de Cultura, Educación e Ordenación Universitaria — III. Outras disposicións — 31/08/2018

A representante legal do centro privado (CPR) Hijas de Jeús da Coruña, solicita o cambio de titularidade a favor da Fundación Educativa Jesuitinas.
Mediante escritura pública notarial do 6 de xullo de 2018, a Congregación Hijas de Jesús, a través da súa representante, cede a titularidade do CPR Hijas de Jesús a favor da Fundación Educativa Jesuitinas.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Hijas de Jesús da Coruña, código 15004198, a favor da Fundación Educativa Jesuitinas, con efectos do 1 de setembro de 2018.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de agosto de 2018
ORDE do 7 de agosto de 2018 pola que se modifica a autorización, por cambio de titularidade, do centro privado Miralba de Vigo (Pontevedra).
Consellería de Cultura, Educación e Ordenación Universitaria — III. Outras disposicións — 31/08/2018

A representante legal do centro privado (CPR) Miralba de Vigo (Pontevedra) solicita o cambio de titularidade a favor de Fundación Educativa Jesuitinas.
Mediante escritura pública notarial do 6 de xullo de 2018, a Congregación Hijas de Jesús, a través da súa representante, cede a titularidade do CPR Miralba a favor da Fundación Educativa Jesuitinas.
De conformidade coa solicitude de cambio de titularidade formulada e logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Miralba de Vigo (Pontevedra), código 36011178, a favor da Fundación Educativa Jesuitinas, con efectos do 1 de setembro de 2018.
O cambio de titularidade non afectará o réxime de funcionamento do centro.
Segundo. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de agosto de 2018
RESOLUCIÓN do 11 de setembro de 2018 pola que se dá publicidade aos convenios de colaboración subscritos por este organismo no segundo cuadrimestre do ano 2018.
Instituto Galego de Seguridade e Saúde Laboral — III. Outras disposicións — 19/09/2018

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia, unha relación dos convenios subscritos no cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos polo Instituto Galego de Seguridade e Saúde Laboral nos meses de maio, xuño, xullo e agosto do ano 2018, que se incorpora como anexo a esta resolución.
Santiago de Compostela, 11 de setembro de 2018
RESOLUCIÓN do 6 de setembro de 2018, da Dirección Xeral de Educación, Formación Profesional e Innovación Educativa, pola que se procede a designar os membros e facer pública a composición da comisión de selección que valorará os méritos dos candidatos e das candidatas aos premios de educación secundaria obrigatoria ao esforzo e á superación persoal correspondentes ao curso 2017/18.
Consellería de Cultura, Educación e Ordenación Universitaria — III. Outras disposicións — 19/09/2018

A Orde da Consellería de Cultura, Educación e Ordenación Universitaria do 13 de xullo de 2018, pola que se convocan os premios de educación secundaria obrigatoria ao esforzo e á superación persoal correspondentes ao curso 2017/18 (DOG do 27), establece no seu artigo 12 que a persoa titular da Dirección Xeral de Educación, Formación Profesional e Innovación Educativa designará unha comisión formada por un presidente ou unha presidenta, e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de educación.
De conformidade co establecido no citado artigo 12 e na disposición derradeira primeira da citada Orde do 13 de xullo de 2018,
Primeiro. Designar os membros da comisión de selección dos candidatos e das candidatas aos premios de educación secundaria obrigatoria ao esforzo e á superación persoal correspondentes ao curso 2017/18, que valorará os méritos dos participantes.
Segundo. Facer pública a súa composición que figura no anexo a esta resolución.
Terceiro. Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 6 de setembro de 2018
RESOLUCIÓN do 12 de setembro de 2018 pola que se dá publicidade aos convenios de colaboración subscritos por este organismo no segundo cuadrimestre do ano en curso.
Axencia Galega das Industrias Culturais — III. Outras disposicións — 19/09/2018

O artigo 15 da Lei 1/2016, do 18 de xaneiro, de transparencia e bo goberno impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos pola Axencia Galega das Industrias Culturais (Agadic) no segundo cuadrimestre do ano 2018, que se incorpora como anexo a esta resolución.
Santiago de Compostela, 12 de setembro de 2018
RESOLUCIÓN do 11 de setembro de 2018 pola que se dá publicidade aos convenios de colaboración subscritos por este organismo no segundo cuadrimestre do ano 2018.
Axencia Turismo de Galicia — III. Outras disposicións — 19/09/2018

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Darlle publicidade á relación dos convenios de colaboración subscritos pola Axencia Turismo de Galicia nos meses de maio, xuño, xullo e agosto do ano 2018, que se incorpora como anexo a esta resolución.
Santiago de Compostela, 11 de setembro de 2018
ORDE do 10 de setembro de 2018 pola que se regulan os permisos ao funcionariado dos corpos regulados na Lei orgánica 2/2016, do 3 de maio, de educación, en relación coas eleccións sindicais ás xuntas de persoal docente non universitario do ámbito de xestión desta consellería.
Consellería de Cultura, Educación e Ordenación Universitaria — III. Outras disposicións — 19/09/2018

Ante a proximidade das eleccións sindicais para as xuntas de persoal docente non universitario do ámbito de xestión da Consellería de Cultura, Educación e Ordenación Universitaria que teñen como data prevista de votación o 4.12.2018, faise preciso determinar o sistema de permisos para os membros das mesas electorais, interventores e apoderados, así como para os electores en xeral. En consecuencia, esta consellería
Primeiro. Os membros das mesas coordinadoras provinciais terán permiso retribuído para exercer as súas funcións como tales durante o proceso electoral, desde o 3.10.2018 ao 21.12.2018, ambos incluídos.
Segundo. Os compoñentes das mesas electorais parciais terán dereito, de ser preciso, a permisos polo tempo indispensable para asistir ás xuntas da mesa electoral. Así mesmo, disporán dun permiso retribuído de xornada completa no día da votación e a unha redución de cinco horas na súa xornada de traballo do día inmediatamente posterior.
Terceiro. Os apoderados e interventores que designen as candidaturas, se é o caso, terán permiso durante todo o día da votación.
Cuarto. Os electores en xeral terán permiso polo tempo indispensable para exercer o seu dereito ao voto, segundo as instrucións concretas que dite cada órgano de persoal, que lles poderá exixir un xustificante do acto da votación expedido pola mesa electoral concreta en que voten, cando estea situada fóra do seu centro de traballo.
Santiago de Compostela, 10 de setembro de 2018